Suchinthana/ta-wikipedia huggingface dataset:
மோலி சாக்கோ

மோலி சாக்கோ (Molly Chacko) இந்தியாவின் கேரளாவைச் சேர்ந்த ஒரு நடுத்தர தொலைவு  ஓட்டப்பந்தய வீராங்கனையாவார்.  1969  ஆம் ஆண்டு மே மாதம் 15 ஆம் தேதியன்று இவர் பிறந்தார். சப்பான் நாட்டின் இரோசிமா நகரில் நடைபெற்ற ஆசிய விளையாட்டுப் போட்டிகளின் போது 3000 மீ ஓட்டப்பந்தயத்தை 9:06.42 நிமிடங்களில் ஓடி தேசிய சாதனையை நிகழ்த்தினார்.  இதே 1994 ஆம் ஆண்டில் 1500 மீட்டர் ஓட்டப்பந்தயத்திலும்  பந்தயத் தொலைவை 4:12.01 நிமிடங்களில் ஓடிய தேசிய சாதனையும் இவரிடமே இருந்தது. பின்னர் 1999 ஆம் ஆண்டு ஆகத்து மாதத்தில் இச்சாதனையை சுனிதா ராணி முறியடித்தார். 

முன்னாள் இந்திய நீச்சல் வீர்ர் செபாசுட்டியன் சேவியரை மோலி திருமணம் செய்து கொண்டார். தம்பதியர் இருவரும் தென்னக இரயில்வே துறையில் பணிபுரிகின்றனர்.

மேற்கோள்கள்

புற இணைப்புகள்

All Athletics profile 

வாழும் நபர்கள்
1969 பிறப்புகள்
இந்தியத் தடகள வீரர்கள்
கேரள நபர்கள்
நல்ல மனசுக்காரன்

நல்ல மனசுக்காரன் (Nalla Manasukkaran)  என்பது 1997 ஆம் ஆண்டு வெளியான இந்தியத் தமிழ்த் திரைப்படமாகும். ஜெய ராஜேந்திரன் இயக்கிய இப்படத்தை பி. கே. சதேவிவம் மற்றும் ஜெய ராஜேந்திரன் ஆகியோர் தயாரித்தனர். இந்த படத்தில் பாண்டியராஜன், ஜெயராகினி, செந்தில், எஸ். எஸ். சந்திரன் ஆகியோர் முக்கிய கதாபாத்திரங்களில் நடித்துள்ளனர். இந்த படத்திற்கு தேவா இசையமைத்தார்.

நடிப்பு 

பாண்டியராஜன்
ஜெயராகிணி
செந்தில்
எஸ். எஸ். சந்திரன்
என்னுயிர் அலெக்ஸ்
வி. கே. ராமசாமி
வெண்ணிற ஆடை மூர்த்தி
வடிவுக்கரசி
ஜோதி மீனா
ராக்கி
வீரா
காந்திமதி (நடிகை)
கோவை சரளா
சைக்கோ ஆர். எஸ். நாதன்
குமரிமுத்து
இராக்கெட் இராமநாதன்
பி. கே. சதாசிவம்
எஸ். வி. இராமதாஸ்
டி. கே. எஸ். நடராஜன்
அலி
சார்லஸ்
மாரிமுத்து
பிந்து சிறீ
கனகபிரியா
சிறீ மதி
சியாமளா

குறிப்புகள்

வெளி இணைப்புகள் 

 

இந்தியத் தமிழ்த் திரைப்படங்கள்
தேவா இசையமைத்த திரைப்படங்கள்
1997 தமிழ்த் திரைப்படங்கள்
பாண்டியராஜன் நடித்த தமிழ்த் திரைப்படங்கள்
செந்தில் நடித்த திரைப்படங்கள்
எஸ். எஸ். சந்திரன் நடித்த திரைப்படங்கள்
வி. கே. ராமசாமி நடித்த திரைப்படங்கள்
வெண்ணிற ஆடை மூர்த்தி நடித்த திரைப்படங்கள்
வடிவுக்கரசி நடித்த தமிழ்த் திரைப்படங்கள்
காந்திமதி நடித்த திரைப்படங்கள்
கோவை சரளா நடித்த திரைப்படங்கள்
குமரிமுத்து நடித்த திரைப்படங்கள்
சாரி எனக்கு கல்யாணமாயிடிச்சி

சாரி எனக்கு கல்யாணமாயிடிச்சி (Sorry Enaku Kalyanamayidichu) என்பது 2005 ஆம் ஆண்டு வெளியான இந்தியத் தமிழ் திரைப்படம் ஆகும். சாகர் இயக்கிய இப்படத்தில்,  சிறீமன், சொணமால்யா மற்றும் புளோரா சைனி ஆகியோர் நடித்ததுள்ளனர். இந்தப் படத்திற்கு முதலில் சென்னையில் உள்ள பிராந்திய தணிக்கைக் குழுவால் தணிக்கைச் சான்றிதழ் மறுக்கப்பட்டது. பின்னர் மும்பையில் உள்ள மேல்முறையீட்டுக் குழுவிற்கு அனுப்பபட்டு சான்றிதழ் பெறப்பட்டது. இது 2004 ஆம் ஆண்டு வெளியான தெலுங்கு திரைப்படமான சாரி நாக்கி பெல்லய்யிந்தி  என்ற படத்தின் மறுஆக்கம் ஆகும். இது பின்னர் 2011 இல் இந்தியில் Sheetal Bhabhi.com என மறுஆக்கம் செய்யப்பட்டது.

நடிப்பு 

 சிறீமன் -அசோக்காக
 சொர்ணமால்யா (நடிகை) -அபர்ணாவாக
 புளோரா சைனி -மஞ்சுவாக
 எம். எசு. பாசுகர் -அழகுசுந்தரமாக
 சின்னி ஜெயந்த் -இரகுவாக
 சிட்டிபாபு -முரளியாக
 பாண்டு -நாராயணணாக
 லிவிங்ஸ்டன் -அப்புவாக
 குணால் -விஜயாக
 மனோபாலா
 கே. இராஜன்
 முத்துக்காளை -பாண்டியாக
 சகீலா -பாபியாக
 பிரியங்கா

குறிப்புகள் 
 

2005 தமிழ்த் திரைப்படங்கள்
இந்தியத் தமிழ்த் திரைப்படங்கள்
லிவிங்ஸ்டன் நடித்த திரைப்படங்கள்
மனோபாலா நடித்த திரைப்படங்கள்
எம். எசு. பாசுகர் நடித்த திரைப்படங்கள்
நிலா பெண்ணே

நிலா பெண்ணே (Nila Pennae)  என்பது 1990 ஆம் ஆண்டு வெளியான இந்தியத் தமிழ் திரைப்படமாகும். வி. தமிழழகன் இயக்கிய இப்படத்தில் திவ்ய பாரதி, ஆனந்த் ஆகியோர் முக்கிய வேடங்களில் நடித்தனர். துணை வேடங்களில்  வெண்ணிற ஆடை மூர்த்தி, சனகராஜ் ஆகியோர் நடித்தனர். ஆர். எம். வீரப்பன் தயாரித்த இந்தப் படத்திற்கு வித்தியாசாகர் இசையமைத்தார். இப்படமானது 1990 சூலை 5 அன்று வெளியிடப்பட்டது.

கதை 
ஆனந்த் நகரத்தில் வசிக்கும் ஒரு இளைஞன். நகர வாழ்க்கையில் ஏற்பட்ட மன அழுத்தத்தினால் அவதியுறுகிறான். அதிலிருந்து விடுபட காட்டுக்குள் உள்ள ஒரு கிராமத்தில் சிறிது காலம் தங்க முடிவு செய்கிறான். அங்கு ஒரு வயதான குருவால் உருவாக்கப்பட்ட ஒரு பெண்ணை (திவ்ய பாரதி)  சந்திக்கிறான். அவளைக் கண்டதும் ஆனந்த் காதல் கொள்கிறான். ஆனந்த் அவளை சூர்யா என்று அழைக்கிறான். அவள் அவனுக்கு வாழ்க்கையின் அழகைக் காட்டுகிறாள்.

நடிப்பு 
 ஆனந்த் . . . . கிருஷ்ணமூர்த்தி
 திவ்ய பாரதி . . . . சூர்யா
 வெண்ணிற ஆடை மூர்த்தி
 சனகராஜ்

வெளியீடு 
படம் விமர்சன ரீதியாகவும் வணிக ரீதியாகவும் தோல்வியடைந்தது.

இசை 
இப்படத்திற்கு வித்யாசாகர் இசையமைத்தார். பாடல்கள் 1989 ஆம் ஆண்டு வெளியிடப்பட்டன.

மேற்கோள்கள்

வெளி இணைப்புகள்

இந்தியத் தமிழ்த் திரைப்படங்கள்
1990 தமிழ்த் திரைப்படங்கள்
வித்தியாசாகர் இசையமைத்த திரைப்படங்கள்
வெண்ணிற ஆடை மூர்த்தி நடித்த திரைப்படங்கள்
ஜனகராஜ் நடித்த திரைப்படங்கள்
திக்கி தோல்மா

திக்கி தோல்மா  (Dicky Dolma) 19 வயதில் எவரெசுட்டு சிகரத்தை எட்டிய இந்தியப் பெண்ணாவார். 1974 ஆம் ஆண்டு ஏப்ரல் மாதம் 5 ஆம் தேதியன்று இவர் பிறந்தார். 1993 ஆம் ஆண்டு மே மாதம் 10 ஆம் தேதியன்று இளைய பெண்மணியான திக்கி தோல்மா  இந்த மலையேற்றச் சாதனையை நிகழ்த்தினார்.

இந்திய-நேபாள எவரெசுட்டு பயணத்தில் இச்சாதனை நடந்தது. இந்த இந்தோ-நேபாள மகளிர் எவரெசுட்டு பயணக் குழுவை  1984 ஆம் ஆண்டு எவரெசுட்டு  சிகரத்தை அடைந்த முதல் இந்தியப் பெண் பச்சேந்திரி பால் வழிநடத்தினார். ஒரு பனிச்சறுக்கு வீரராக இருந்த திக்கி 1989 அகில இந்திய திறந்த ஆலி பனிச்சறுக்கு விழா மற்றும் 1999 ஆம் ஆண்டு  ஆசிய குளிர்கால விளையாட்டு உட்பட பல விளையாட்டு போட்டிகளில் கலந்து கொண்டார்.  பனிச்சறுக்கு பயிற்சி வகுப்புகள் மற்றும் அடிப்படை மலையேறும் படிப்புகளை திக்கி மணலி நிறுவனத்தில் எடுத்தார். திக்கி தோல்மாவின் அதே பயணத்தில், சந்தோசு யாதவ் இரண்டாவது முறையாக எவரெசுட்டு சிகரத்தை ஏறினார்.  இரண்டு முறை உச்சிக்கு சென்ற முதல் பெண் என்ற சிறப்பை அவர் பெற்றார்.  திக்கி தோல்மா இந்தியாவின் இமாச்சலப் பிரதேசம் மனாலிக்கு அருகேயுள்ள பல்சான் கிராமத்தைச் சேர்ந்தவராவார். திக்கி தோல்மாவுக்கு 1994 ஆம் ஆண்டுக்கான தேசிய சாகச விருதும் வழங்கப்பட்டது .

எவரெசுட்டு சிகரத்தை எட்டிய இளைய பெண்மணிகள்   
 சூங்கோ தபே - 22 செப்டம்பர் 1939 ஆம் ஆண்டு பிறந்தார் - 16 மே 1975 அன்று 35 வயது, 236 நாட்கள்
 பச்சேந்திரி பால்- 25 ஏப்ரல் 1954 ஆம் ஆண்டு பிறந்தார் - 23 மே 1984, வயது 30 ஆண்டுகள், 28 நாட்கள்
 சரோன் வூடு - 18 மே 1957 இல் பிறந்தார் - 20 மே 1986, வயது 29 ஆண்டுகள், 2 நாட்கள்
 லிடியா பிராடே- அக்டோபர் 9, 1961 இல் பிறந்தார் - அக்டோபர் 14, 1988, வயது 27 ஆண்டுகள், 5 நாட்கள்
 சந்தோசு யாதவ்- 10 அக்டோபர் 1967 இல் பிறந்தார் - 12 மே 1992, 24 வயது, 215 நாட்கள்
 கிம் சூன்-யோ - 10 ஆகத்ட் 1970 இல் பிறந்தார்-10 மே 1993, வயது 22 ஆண்டுகள், 273 நாட்கள்
 திக்கி தோல்மா - 5 ஏப்ரல் 1974 இல் பிறந்தார் - 10 மே 1993, வயது 19 வயது, 35 நாட்கள்

மேற்கோள்கள்

புற இணைப்புகள் 
திக்கி தோல்மா எவரெசுட்டு வரலாறு

வாழும் நபர்கள்
1974 பிறப்புகள்
எவரெஸ்ட் மலையேறியோர்
இந்திய மலையேற்ற வீரர்கள்
முதல் குரல்

முதல் குரல் (Mudhal Kural) என்பது 1992 ஆம் ஆண்டு வெளியான இந்தியத் தமிழ் நாடகத் திரைப்படம் ஆகும். வி. சி. குகநாதன் இயக்கிய இப்படத்தை நெல்லை ஆனந்தன் வரதாநந்தன் தயாரித்தார். இப் படத்தில் சிவாஜி கணேசன், அர்ஜுன் , கனகா ஆகியோர் முக்கிய கதாபாத்திரங்களில் நடித்தனர். இந்த படத்திற்கு சந்திரபோஸ் இசையமைத்தார்.

நடிப்பு 

 சிவாஜி கணேசன் -ஜீவாவாக
 அர்ஜுன் -கரணாக
 கனகா -வள்ளியாக
 விஜயகுமார் -வேலுத்தம்பியாக
 ஆனந்த் குமரனாக
 மஞ்சுளா மோகனாம்பாவாக
 ஜெயபாரதி
 ஸ்ரீஜா ரேகாவாக
 ஜெய்கணேஷ் வாசுவாக
 சின்னி ஜெயந்த்
 சார்லி
 தென்னவன்
 எம். எசு. பாசுகர்

இசை 
இப்படத்திற்கு சந்திரபோஸ் இசையமைத்தார். அனைத்து பாடல்களையும் புலவர் புலமைப்பித்தன் இயற்றினார்.

 "உன்னைத்தான் அழைக்கிறேன்" -  யேசுதாஸ், கேஎஸ் சித்ரா
 "ஆடுவோம்" - கே. ஜே யேசுதாஸ்
 "வச்சுக்க" - மலேசியா வாசுதேவன், லலிதா சகரி
 "தம்பி பாட்டுக்கட்டி" - மலேசியா வாசுதேவன்
 "உயிர்தந்தும்" - கே. ஜே. யேசுதாஸ்
 "வேட்டைக்காரன்தானே" - மலேசியா வாசுதேவன்

குறிப்புகள் 
 

இந்தியத் தமிழ்த் திரைப்படங்கள்
1992 தமிழ்த் திரைப்படங்கள்
சிவாஜி கணேசன் நடித்த திரைப்படங்கள்
அர்ஜூன் நடித்த தமிழ்த் திரைப்படங்கள்
சந்திரபோஸ் இசையமைத்த திரைப்படங்கள்
விஜயகுமார் நடித்த திரைப்படங்கள்
ஜெய்கணேஷ் நடித்த திரைப்படங்கள்
சார்லி நடித்த திரைப்படங்கள்
எம். எசு. பாசுகர் நடித்த திரைப்படங்கள்
தாரா தியோதர்

தாரா தியோதர் (Tara Deodhar)  இந்தியாவைச் சேர்ந்த ஒரு பெண் இறகுப்பந்து வீராங்கனையாவார். டென்னிசு விளையாட்டிலும் இவர் ஒரு சிறந்த வீராங்கனையாக இருந்தார். இந்தியாவின் துடுப்பாட்ட விளையாட்டு வீரர் திங்கர் பல்வந்து தியோதரின் மகளாகவும் இவர் அறியப்படுகிறார். 1924 ஆம் ஆண்டு தாரா தியோதர் பிறந்தார்.

கல்வி 
1946 ஆம் ஆண்டு தாரா தியோதர் அமெரிக்காவின் விசுகான்சின் பல்கலைக்கழகத்தில் படித்தார்.

தொழில் 
தாரா தியோதர் தனது சகோதரி சுந்தர் தியோதருடன் இணைந்து 1942 ஆம் ஆண்டு இறகுப்பந்தாட்டப் பெண்கள் இரட்டையர் பிரிவில் தனது முதல் தேசிய பட்டத்தை வென்றார். 1942 மற்றும் 1954 ஆம் ஆண்டுகளுக்கு இடையில் தியோதர் சகோதரிகள், சுமன், சுந்தர் மற்றும் தாரா ஆகியோர் இந்திய தேசிய இறகுப்பந்து வெற்றியாளர்  போட்டிகளின் அனைத்துப் பிரிவு போட்டிகளிலும் ஆதிக்கம் செலுத்தினர். மூத்தவரான தாரா 1942-1944 ஆம் ஆண்டு காலத்தில் ஒற்றையர் பட்டத்தை தொடர்ந்து மூன்று ஆண்டுகளாக வென்று சாதனை படைத்தார்.

தாரா  ஒரு வலுவான டென்னிசு வீரராகவும் இருந்தார். விசுகான்சின்-மேடிசன் பல்கலைக்கழகத்தில் படிக்கும் போது, அமெரிக்க டென்னிசு வெற்றியாளர் கோப்பை போட்டியில் வெளிநாட்டு டென்னிசு வீரர்களில் தாரா தியோதர் ஐந்தாவது இடத்தைப் பெற்றார்.

மேற்கோள்கள் 

1924 பிறப்புகள்
மராத்தியர்கள்
இந்திய இறகுப்பந்தாட்ட வீரர்கள்
இந்திய டென்னிஸ் வீரர்கள்
சுந்தர் தியோதர்

சுந்தர் தியோதர் (Sunder Deodhar) இந்தியாவைச் சேர்ந்த ஒரு பெண் இறகுப்பந்து வீராங்கனையாவார். இந்தியாவின் துடுப்பாட்ட விளையாட்டு வீரர் திங்கர் பல்வந்து தியோதரின் மகளாகவும் இவர் அறியப்படுகிறார். பட்வர்தன் என்பவரை திருமணம் செய்து கொண்டார் என்பதால் இவர் சுந்தர் பட்வர்தன் என அழைக்கப்பட்டார்.

தொழில் 
சுந்தர் தியோதர் தனது சகோதரி தாரா தியோதருடன் இணைந்து 1942 ஆம் ஆண்டு இறகுப்பந்தாட்டப் பெண்கள் இரட்டையர் பிரிவில் தனது முதல் தேசிய பட்டத்தை வென்றார். 1942 மற்றும் 1954 ஆம் ஆண்டுகளுக்கு இடையில் தியோதர் சகோதரிகள், சுமன், சுந்தர் மற்றும் தாரா ஆகியோர் இந்திய தேசிய இறகுப்பந்து வெற்றியாளர்  போட்டிகளின் அனைத்துப் பிரிவுகளிலும் ஆதிக்கம் செலுத்தினர். 1946 ஆம் ஆண்டு சபல்பூரில் நடைபெற்ற தேசிய விளையாட்டுப் போட்டிகளில் சுந்தர் தியோதர் மூன்று பட்டங்களை வென்றார்.

மேற்கோள்கள் 

வாழும் நபர்கள்
இந்திய இறகுப்பந்தாட்ட வீரர்கள்
மராத்தியர்கள்
மகாராட்டிர விளையாட்டு வீரர்கள்
சுமன் தியோதர்

சுமன் தியோதர் (Suman Deodhar) இந்தியாவைச் சேர்ந்த ஒரு பெண் இறகுப்பந்து வீராங்கனையாவார். இந்தியாவின் துடுப்பாட்ட விளையாட்டு வீரர் திங்கர் பல்வந்து தியோதரின் மகளாகவும் இவர் அறியப்படுகிறார். 1930  ஆம் ஆண்டு சுமன் தியோதர் பிறந்தார்.  அதவாலே என்பவரை திருமணம் செய்து கொண்டார் என்பதால் இவர் சுமன் அதவாலே  என அழைக்கப்பட்டார்.

தொழில் 
சுமன் தியோதர் தனது சகோதரி சுந்தர் தியோதருடன் இணைந்து 1946 ஆம் ஆண்டு இறகுப்பந்தாட்டப் பெண்கள் இரட்டையர் பிரிவில் தனது முதல் தேசிய பட்டத்தை வென்றார். தொடர்ந்து 1947 மற்றும் 1951, 1954 ஆம் ஆண்டுகளிலும் இவ்வெற்றிகள் தொடர்ந்தன. 1947 ஆம் ஆண்டு நடைபெற்ற இரட்டையர் போட்டியிலும், 1951 பெண்கள் ஒற்றையர் போட்டியிலும் சுமன் தியோதருக்கு தங்கப்பதக்கம் கிட்த்தது. தியோதர் சகோதரிகள், சுமன், சுந்தர் மற்றும் தாரா ஆகியோர் இந்திய தேசிய இறகுப்பந்து வெற்றியாளர்  போட்டிகளின் அனைத்துப் பிரிவுகளிலும் ஆதிக்கம் செலுத்தினர். 1946 ஆம் ஆண்டு சபல்பூரில் நடைபெற்ற தேசிய விளையாட்டுப் போட்டிகளில் சுந்தர் தியோதர் மூன்று பட்டங்களை வென்றார்.

முடிவுகள்

மேற்கோள்கள் 
http://www.badmintonindia.org/frmArcChampionship.aspx?id=0 
http://www.thehindu.com/sport/other-sports/article1161833.ece

1930 பிறப்புகள்
வாழும் நபர்கள்
இந்திய இறகுப்பந்தாட்ட வீரர்கள்
மராத்தியர்கள்
மகாராட்டிர விளையாட்டு வீரர்கள்
புர்கான் ஆண்டிச்சு

புர்கான் ஆண்டிச்சு (Furkan Andıç) (பிறப்பு: 4 ஏப்ரல் 1990)  என்பவர் துருக்கிய நாட்டு நடிகர் மற்றும் வடிவழகர் ஆவார். இவர் பிர் குராபியே மசாலி (2012), கோலேஜ் கோன்லே (2011),  மெரியம் (2017) போன்ற தொடர்களில் நடித்ததன் மூலம் அறியப்படும் நடிகர் ஆனார்.

ஆரம்பகால வாழ்க்கை
ஆண்டிச்சு 4 ஏப்ரல் 1990 இல் துருக்கியின் இசுதான்புல்லில் பிறந்து வளர்ந்தார். அவரது தாய் போஸ்னிய வம்சாவளியைச் சேர்ந்தவர், அவரது தந்தை துருக்கியின் டிராப்சோனைச் சேர்ந்தவர். அவர் 2012 இல் யெடிடெப் பல்கலைக்கழகத்தில் பட்டம் பெற்றார். இவருக்கு ஒன்று அண்ணன் மற்றும் ஒரு தம்பி உண்டு.

மேற்கோள்கள்

வெளி இணைப்புகள்  
 

1990 பிறப்புகள்
வாழும் நபர்கள்
துருக்கிய தொலைக்காட்சி நடிகர்கள்
துருக்கிய திரைப்பட நடிகர்கள்
கேன் யமன்

கேன் யமன் (Can Yaman) (பிறப்பு: 8 நவம்பர் 1989) என்பவர் துருக்கிய நாட்டு நடிகர், வடிவழகர் மற்றும் வழக்கறிஞர் ஆவார். இவர் 2014 ஆம் ஆண்டு 'கோனல் இஸ்ரி' என்ற தொடரின் மூலம் நடிப்பு துறைக்கு அறிமுகமானார். அதை தொடர்ந்து இனதினா அஸ்க் (2015), ஹாங்கிமிஸ் செவ்மெடிக் (2016), டோலுனே (2017), எர்கென்சி குஸ் (2018-2019) போன்ற பல தொடர்களில் நடித்ததன் மூலம் துருக்கியில் மிகவும் அறியப்படும் நடிகர் ஆனார். இவர் 2018 ஆம் ஆண்டில் எர்கென்சி குஸ் என்ற தொடரில் நடித்ததற்காக சிறந்த நடிகருக்கான கோல்டன் பட்டர்பிளை விருது பெற்றார்.

ஆரம்பகால வாழ்க்கை
யமன் 8 நவம்பர் 1989 இல் துருக்கி நாட்டில் இசுதான்புல்லில் ஒரு நடுத்தர குடும்பத்தில் பிறந்தார். இவரது தந்தைவழி தாத்தா கொசோவோ-அல்பேனியன் வம்சாவளியை சேர்ந்தவர் மற்றும் இவரது தந்தைவழி பாட்டி வடக்கு மாசிடோனியாவில் இருந்து அல்பேனியா நாட்டிற்கு குடியேறியவர் ஆவார். இவரது பெற்றோர்கள் இவரின் 5 வயதில் விவாகரத்து செய்து பிரிந்தனர். அதன் பிறகு பாட்டி யின் அரவணைப்பில் வளர்ந்தார். அதை தொடர்ந்து 2012 ஆம் ஆண்டில் யெடிடெப் பல்கலைக்கழகத்தின் சட்டத் துறையில் பட்டம் பெற்றார். இவர் கால்பந்து பயிற்சியாளர் ஃபுவட் யமானின் மருமகன் என்பது குறிப்பிடத்தக்கது.

மேற்கோள்கள்

வெளி இணைப்புகள்  
 

1989 பிறப்புகள்
வாழும் நபர்கள்
துருக்கிய தொலைக்காட்சி நடிகர்கள்
துருக்கிய திரைப்பட நடிகர்கள்
நீதியின் நிழல்

நீதியின் நிழல் (Needhiyin Nizhal) என்பது  1985 ஆம் ஆண்டு வெளியான இந்தியத் தமிழ் திரைப்படம் ஆகும். பாரதி -  வாசு இயக்கிய இப்படத்தை  சாந்தி நாராயணசாமி தயாரித்தார். இந்த படத்தில் சிவாஜி கணேசன், ராதா, பிரபு, எம். என். நம்பியார் ஆகியோர் முக்கிய கதாபாத்திரங்களில் நடித்தனர். இந்த படத்திற்கு சங்கர் – கணேஷ் இசையமைத்தனர்.

கதை 
பொது மக்கள் மத்தியில், கிருஷ்ண பிரசாத் ( எம். என். நம்பியார் ) என்பவர் நற்பணிகள் செய்யும் ஒரு பணக்காரராக அறியப்படுகிறார். இவர் ஏழைகளுக்கு திருமணங்களை செய்வித்து அவர்களுக்கு வெளிநாடுகளில் வேலைகளைப் பெற்றுத்தருபவராகவும் அறியப்படுகிறார். இது உண்மையில்,  மணப்பெண்களை பாலியல் தொழிலுக்காக வெளிநாடுகளுக்கு அனுப்புவதற்கான ஒரு தந்திரமாகும். அவரது கூட்டாளிகளான எத்திராஜ் ( வினு சக்ரவர்த்தி ), நாகராஜ் ( சத்யராஜ் ), சுகுமார் ( சிவசந்திரன் ) ஆகியோருடன் சேர்ந்து, அவர் சட்ட விரோதமான செயல்களில் ஈடுபட்டு சட்டத்தில் இருந்து தப்பி வருகிறார். டிஐஜி நித்யானந்தம் கிருஷ்ண பிரசாத்தை பிடிக்க முயல்கிறார் அப்போது பலமாக குண்டு காயங்கள் பட்டு நித்தியானந்தம் சக்கர நாற்காலியில் அமரும் நிலைக்கு தள்ளப்படுகிறார். நித்யானந்தத்தின் மூத்த மகன் விஜய் ( பிரபு ), அப்போதுதான் கல்லூரியில் படித்துவந்தவர். அவரது காதலி சொப்னா ( ராதா ) திடீரென அவனுடைய காதலை முறித்துக் கொண்டதால், மன வேதனையுடன் உள்ளார். எப்போதும் நியாயமான விசயத்துக்காக சண்டை போடுவாராக விஜய் உள்ளார். அவரது தந்தை காயமடைந்த பிறகு அவர் காவல்துறையில் சேர உத்வேகம் பெறுகிறார். கிருஷ்ண பிரசாத்தின் குழுவை பிடிக்க விஜய் புறப்படுகிறார். தன்  இலக்கை நோக்கி படிப்படியாக செல்கிறார். இந்த போராட்டத்தில் அவர் தன் நண்பர் மோகன் ( சந்திரசேகர் ), அவரது பெற்றோர், தம்பி திலீப் போன்றோரை இழக்கிறார். அவரும் மோசமாக தாக்கப்படுகிறார். மேலும் விஜய் இறந்ததாகவும் கருதப்படுகிறது. விஜய்  ரகசியமாக சென்று தன் எதிரிகளை பிடிக்க ஒரு நல் வாய்ப்பாக பயன்படுத்திக் கொள்கிறார். இந்த பணியின்போது, அவர் தனது கடந்த காலம் மற்றும் அவரது குடும்பத்தைப் பற்றிய சில அதிர்ச்சியூட்டும் உண்மைகளையும் அறிந்துகொள்கிறார்.

நடிப்பு 

 சிவாஜி கணேசன் -டிஐஜி நித்யானந்தமாக
 ராதா -சொப்ணாவாக
 பிரபு -விஜயாக
 எம். என் நம்பியார் -கிருஷ்ண பிரசாத்தாக 
  மேஜர் சுந்தரராஜன் -காவல்துறை அதிகாரியாக
 சந்திரசேகர் -மோகனாக
 சத்யராஜ் -நாகராஜாக
  லூசு மோகன் -பாயாக
  வினு சக்ரவர்த்தி -எத்திராஜாக
  ஸ்ரீவித்யா -விஜயின் தாயாக
 நிழல்கள் ரவி -ஜேம்சாக
 சிவசந்திரன் -சுகுமாராக
 ஒய். ஜி. மகேந்திரன் உன்னியாக

இசை 
இப்படத்திற்கு சங்கர் -கணேஷ் இசையமைக்க பாடல் வரிகளை வாலி எழுதியுள்ளார்.

குறிப்புகள்

வெளி இணைப்புகள் 

 

இந்தியத் தமிழ்த் திரைப்படங்கள்
சங்கர் கணேஷ் இசையமைத்த திரைப்படங்கள்
பி. வாசு இயக்கிய தமிழ்த் திரைப்படங்கள்
1985 தமிழ்த் திரைப்படங்கள்
சிவாஜி கணேசன் நடித்த திரைப்படங்கள்
ராதா நடித்த திரைப்படங்கள்
பிரபு நடித்த திரைப்படங்கள்
எம். என். நம்பியார் நடித்த திரைப்படங்கள்
மேஜர் சுந்தரராஜன் நடித்த திரைப்படங்கள்
சத்யராஜ் நடித்த திரைப்படங்கள்
வினு சக்ரவர்த்தி நடித்த தமிழ்த் திரைப்படங்கள்
ஸ்ரீவித்யா நடித்த திரைப்படங்கள்
நிழல்கள் ரவி நடித்த திரைப்படங்கள்
இரத்த தானம் (திரைப்படம்)

இரத்த தானம் (Raththa Dhanam)  என்பது 1988 ஆம் ஆண்டு வெளியான இந்திய தமிழ் திரைப்படமாகும்.  சிவச்சந்திரன் இயக்கி, லட்சுமியுடன் இணைந்து இப்படத்தைத் தயாரித்துள்ளார். பிரபு, கௌதமி, சாதனா, லட்சுமி, சிவசந்திரன் ஆகியோர் முக்கிய கதாபாத்திரங்களில் நடித்தனர். இப்படத்திற்கு கங்கை அமரன் இசையமைத்தார். இந்தப் படம் தெலுங்கில் ரக்த தானம் என்ற பெயரில் மொழி மாற்றம் செய்யப்பட்டது.

நடிப்பு 

பிரபு
கௌதமி
சாதனா
இலட்சுமி
சிவசந்திரன்
ஜெய்கணேஷ்
டெல்லி கணேஷ்
ஒய். விஜயா
டிஸ்கோ சாந்தி
நிழல்கள் ரவி
எஸ். எஸ். சந்திரன்
பாண்டு
சந்திரகாந்த்
சிவாஜி மனோகர் (அறிமுகம்)
சந்திரசேகர்
பிரதாப் போத்தன்

இசை 
இப்படத்திற்குக் கங்கை அமரன் இசையமைத்துள்ளார்.

 "சாயங்கலம் நங்கள்" - எஸ். பி. பாலசுப்ரமணியம், தீபன் சக்கரவர்த்தி, எஸ். என் சுரேந்தர், உமா ரமணன்
 "நீலு கோணம்" - மலேசியா வாசுதேவன், கே. எஸ். சித்ரா
 "கோயில்களும்" - எஸ்.பி. பாலசுப்பிரமணியம், P. சுசீலா
 "பூந்தேகங்கள்" - பி. சுசீலா

குறிப்புகள்

வெளி இணைப்புகள் 

 

இந்தியத் தமிழ்த் திரைப்படங்கள்
கங்கை அமரன் இசையமைத்த திரைப்படங்கள்
இந்திய நாடகத் திரைப்படங்கள்
1988 தமிழ்த் திரைப்படங்கள்
பிரபு நடித்த திரைப்படங்கள்
கௌதமி நடித்த திரைப்படங்கள்
டெல்லி கணேஷ் நடித்த திரைப்படங்கள்
நிழல்கள் ரவி நடித்த திரைப்படங்கள்
எஸ். எஸ். சந்திரன் நடித்த திரைப்படங்கள்
ஜெய்கணேஷ் நடித்த திரைப்படங்கள்
கிருஷ்ணவேணி பஞ்சாலை

கிருஷ்ணவேணி பஞ்சாலை (Krishnaveni Panjaalai) என்பது 2012 ஆம் ஆண்டு வெளியான  தமிழ்  காதல் திரைப்படமாகும். இது அறிமுக இயக்குநர் தனபால் பத்மநாபனால் எழுதி இயக்கப்பட்டது. இந்த படத்தில் ஹேமச்சந்திரன், நந்தனா, எம். எஸ். பாஸ்கர், இராஜீவ் கிருஷ்ணா, பால சிங் ஆகியோர் முக்கிய கதாபாத்திரங்களில் நடித்துள்ளனர். இந்த படம் 1980 களின் பின்னணியில் எடுக்கபட்டுள்ளது. மேலும் இது பருத்தி ஆலை தொழிலாளர்களின் வாழ்க்கையைப் பற்றிய கதையாகும். இப்படத்திற்கு  தென்மேற்கு பருவக்காற்று புகழ் என். ஆர். ரகுநந்தன் இசையமைத்தார். இப்படம் 2012 சூன் 8  அன்று வெளியிடப்பட்டது.

கதை 
கதிர் (ஏமச்சந்திரன்) மற்றும் பூங்கோதை (நந்தனா) ஆகியோர் தென் தமிழகத்தின் பருத்தி ஆலை தொழிலாளர்களாக உள்ளனர். அவர்களின் நட்பு  காதலாக வளர்கிறது. ஆலையில் நடக்கும் வேலைநிறுத்தத்தைத் தொடர்ந்து ஆலை மூடப்படுகிறது. இதனால் அங்கு வேலை செய்யும் அனைவரது வாழ்க்கையும் கடினமான நிலைக்கு ஆளாகிறது.

நடிப்பு 

  ஏமச்சந்திரன் -கதிராக
 நந்தனா -பூங்கோதையாக 
 எம். எசு. பாசுகர்
  இராஜீவ் கிருஷ்ணா -கிருஷ்ணமூர்த்தியாக
 பாலா சிங்
 தென்னவன்
 சண்முகராஜன்

இசை 
இப்படத்திற்கு என். ஆர். ரகுநந்தன் இசையமைத்தார்.

வெளியீடு 
டைம்ஸ் ஆஃப் இந்தியா இந்த படத்திற்கு ஐந்து நட்சத்திரங்களில் மூன்றரை மதிப்பீட்டை வழங்கியது மேலும் " கிருஷ்ணவேணி பஞ்சாலை" படத்தின் சில பகுதிகள் நன்கு வேலை செய்கிறது. மேலும் அதன் திரைக்கதை மிகவும் இறுக்கமாக பின்னப்பட்டிருந்தால் மேலும் ஈர்க்கக்கூடியதாக இருந்திருக்கலாம் "என்று குறிப்பிட்டார். இந்துவில் இருந்து ஒரு விமர்சகர் எழுதினார் "திரைக்கதையில் தான் தனபால் தடுமாறுகிறார். காட்சிகள் திடீரென முடிவடைந்து, ஒற்றுமையின்றி தனித்தனி இழைகளாக நிற்கின்றன ". இந்தியா டுடே குறிப்பிட்டது, "படத்தின் உச்சக்கட்டம் மிகவும் உணர்ச்சிகரமானதாகவும்,  மனதைத் தொடுகிறதாகவும் உள்ளது. இருப்பினும், திரைக்கதை மேலும் சிறப்பாக இருந்திருக்கலாம் ".

குறிப்புகள் 

2012 தமிழ்த் திரைப்படங்கள்
இந்தியத் தமிழ்த் திரைப்படங்கள்
எம். எசு. பாசுகர் நடித்த திரைப்படங்கள்
அர்ச்சனா மகந்தா

அர்ச்சனா மகந்தா (Archana Mahanta)  இந்தியாவின் அசாம் மாநிலத்தைச் சேர்ந்த புகழ்பெற்ற நாட்டுப்புறப் பாடகியாவார்.  அர்ச்சனா மகந்தாவும் இவரது மறைந்த கணவர் ககேன் மகந்தாவும்  அசாமிய நாட்டுப்புற இசையை பிரபலப்படுத்துவதிலும் பாதுகாப்பதிலும் மகத்தான பங்களிப்பை செய்துள்ளனர். இசைத் தம்பதிகள் அடிக்கடி ஒன்றாக இணைந்து பல காதல் பாடல்களைப் பாடினர்.

தனிப்பட்ட வாழ்க்கை 
அர்ச்சனா மகந்தா அசாமிய நாட்டுப்புற பாடகர் ககன் மகந்தாவின் மனைவியும் பிரபல பாடகர் பாபோனின் தாயாருமாவார்.

சிறப்புகள் 
அர்ச்சனா-ககன் மகந்தா இணையின் சில பிரபலமான பாடல்கள்:

 போர் துபோரியா
 எ பூல் பா ஆலிச்சா யாலிச்சா
 பால் லாகி  செய் ஓ
 சேட்டோ மாடில்
 யூண்டி உலலே தோரடி உல்லோ

இறப்பு 
அர்ச்சனா மகந்தா நீரிழிவு, உயர் இரத்த அழுத்தம் மற்றும் பார்கின்சன் நோயால் அவதிப்பட்டார். 2020 ஆம் ஆண்டு ஆகத்து மாதம்  27 அன்று  இறந்தார்.

மேற்கோள்கள் 

1949 பிறப்புகள்
2020 இறப்புகள்
நாட்டுப்புறப் பாடகர்கள்
அசாமிய நபர்கள்
2021 எயிட்டி நிலநடுக்கம்

எயிட்டி நிலநடுக்கம் 2021 ஆகத்து 14 கிநேவ) காலை 8:29:09 மணிக்கு நிகழ்ந்தது. 7.2 செறிவான இந்நிலநடுக்கம் கரிபியன் நாடான எயிட்டியில் லா எசுப்பானியோலா தீவில் திபுரோன் மூவலந்தீவைத் தாக்கியது. எயிட்டியின் தலைநகர் போர்ட்-ஓ-பிரின்ஸ் நகரில் இருந்து 150 கிமீ மேற்கே 10 கிமீ ஆழத்தில் இதன் அதிர்வுமையம் காணப்பட்டது. இது எயிட்டியின் கடலோரப் பகுதிகளுக்கு ஆழிப்பேரலை எச்சரிக்கையை விடுத்தது, ஆனாலும் அவ்வெச்செரிக்கை சிறிது நேரத்தில் விலக்கப்பட்டது. ஐக்கிய அமெரிக்க நில அளவாய்வுத் துறை "அதிக உயிரிழப்புகள்" மற்றும் பரவலான பேரழிவை மதிப்பிட்டது. 8,200 இற்கும் அதிகமான கட்டடங்கள் அழிந்தன அல்லது சேதமடைந்தன, குறைந்தது 1,297 பேர் உயிரிழந்ததாக மதிப்பிடப்பட்டது. 2021 இல் இடம்பெற்ற மிகப்பெரும் நிலநடுக்கமாக தற்போது இது பதிவு செய்யப்பட்டுள்ளது.

இவற்றையும் பார்க்க 
 2010 எயிட்டி நிலநடுக்கம்

மேற்கோள்கள்

வெளி இணைப்புகள் 

Live Update: 7.2 magnitude earthquake hits near Haiti CNN

2021 நிலநடுக்கங்கள்
எயிட்டியில் நிலநடுக்கங்கள்
கிவாங்ச் தத்லது

கிவாங்ச் தத்லது (Kıvanç Tatlıtuğ) (பிறப்பு: 27 அக்டோபர் 1983) என்பவர் துருக்கிய நாட்டு நடிகர், வடிவழகர் மற்றும் முன்னாள் கூடைப்பந்து வீரர் ஆவார். இவர் துருக்கியில் அதிக சம்பளம் வாங்கும் நடிகர்களில் ஒருவர் மற்றும் மூன்று தங்க பட்டாம்பூச்சி விருதுகள் மற்றும் யெசிலாம் சினிமா விருது உட்பட பல விருதுகளை வென்றுள்ளார். இவர்  2002 ஆம் ஆண்டின் துருக்கியின் சிறந்த வடிவழகர் மற்றும் உலகின் சிறந்த வடிவழகர் ஆகிய போட்டிகளில் வென்றுள்ளார்.

இவர் 2005 ஆம் ஆண்டு முதல் குமுஸ் (2005-2007), அஸ்க் ஐ மெம்னு (2008-2010), குசே கோனி (2011-2013), செசூர் வெ கோஸல் (2016-2017) போன்ற பல வெற்றிகரமான தொலைக்காட்சித் தொடர்களில் நடித்ததன் மூலம் விமர்சன ரீதியான பாராட்டையும் சர்வதேச அங்கீகாரத்தையும் பெற்றார்.

மேற்கோள்கள்

வெளி இணைப்புகள்  
 

1983 பிறப்புகள்
வாழும் நபர்கள்
துருக்கிய தொலைக்காட்சி நடிகர்கள்
துருக்கிய திரைப்பட நடிகர்கள்
சோபனா ஜார்ஜ்

சோபனா ஜார்ஜ் (Shobhana George) ஓர் அரசியல்வாதியாவார். இவர், கேரள மாநிலத்தில் மூன்று முறை சட்டமன்ற உறுப்பினராக உள்ளார். இவர் இந்திய தேசிய காங்கிரசு கட்சி வேட்பாளராக, செங்கனூரை 9, 10 மற்றும் 11 வது சட்டசபைகளில் பிரதிநிதித்துவப்படுத்தினார். இந்திய தேசிய காங்கிரசு கட்சியில் தொடர்ந்து மூன்று வருடங்கள் ஒரே தொகுதியை பிரதிநிதித்துவப்படுத்திய ஒரே பெண் இவர்.

சோபனா ஜார்ஜ் இப்போது இந்தியப் பொதுவுடமைக் கட்சியின் (மார்க்சிசம்) தீவிர ஆதரவாளராக இருக்கிறார். தற்போது  கேரள மாநில காதி மற்றும் கிராம தொழில் வாரியத்தின்] துணைத் தலைவராகவும் இருக்கும் முதல் பெண் இவர்தான்.

ஆரம்பகால வாழ்க்கையும் குடும்பமும் 
இவர், கே. எம். ஜார்ஜ் - தங்கம்மா ஜார்ஜ் ஆகியோரின் மகளாக 4 ஏப்ரல் 1962 இல் பிறந்தார். இவருக்கு ஐசக் ஜார்ஜ் என்பவருடன் திருமணமாகி ஒரு மகள் உள்ளார்.

கல்வி 
சோபனா, செங்கனூர், அரசு பெண்கள் மேல்நிலைப்பள்ளியில் தனது பத்தாம் வகுப்பினை முடித்தார். தனது உயர் படிப்பை கோட்டயம் பசாலியஸ் கல்லூரி, இராணி செயின்ட் தாமஸ் கல்லூரி, கோழஞ்சேரி தாமஸ் கல்லூரி, சென்னைப் பல்கலைக்கழகம், மைசூர் பல்கலைக்கழகம் ஆகியவற்றில் பயின்றார் .

தொழில் 
இவரது பொது சேவை இவரது 9 வயதிலேயே ஆரம்பித்தது. இந்திய அரசால் ஏற்பாடு செய்யப்பட்ட ஒரு முகாமில் இவரது நடிப்பு இந்தியக் குடியரசுத் தலைவர் - வி. வி. கிரி, இந்தியப் பிரதமர் - இந்திரா காந்தி, துணைக் குடியரசுத் தலைவர் - பக்ருதின் அலி அகமது ஆகியோரால் மிகவும் பாராட்டப்பட்டது. பின்னர், இவர் அகில கேரளா பாலாஜன் சாக்கியத்தின் முதல் பெண் தலைவர் ஆனார். மாநில இளைஞர் காங்கிரசு குழுவின் முதல் பெண் பொதுச்செயலாளராகவும், கேரள பிரதேச காங்கிரசு குழுவின் இணை செயலாளராகவும் பணியாற்றியுள்ளார். அவர் கேரள பல்கலைக்கழகத்தின் ஆட்சிமன்றக் குழு உறுப்பினராகவும் பணியாற்றியுள்ளார். இந்திய தேசிய காங்கிரசிலிருந்து வெளியேற்றப்பட்டதைத் தொடர்ந்து, இவர் ஜனநாயக இந்திரா காங்கிரசில் (கருணாகரன்) சேர்ந்தார். அங்கு இவர் பொதுச் செயலாளராக பணியாற்றினார். இவர் கேரள சட்டமன்றத்தில் 9, 10 மற்றும் 11 வது சட்டசபைகளில் செங்கனூர் தொகுதியை பிரதிநிதித்துவப்படுத்தினார்.

கலை நிகழ்ச்சி 
2011 இல், சோபனா செங்கனூர் இசை நிறுவனம் வெளியிட்ட ஓணத்தின் வரலாறு மற்றும் மனித விழுமியங்களைப் பற்றிய 'என் ஓணம்' என்ற இசைத் தொகுப்பை அறிமுகப்படுத்தினார்.

இவர் "பிரதீக்சயோதே" என்ற திரைப்படத்தையும் வெளியிட்டார். இந்தத் திரைப்படம் குழந்தைத் தொழிலாளர்களைப் பற்றியது. நடிகர்கள் முகேஷ், இலட்சுமி சர்மா மற்றும் பலர் நடித்திருந்தனர். மலையாளத் திரையுலகில் தயாரிப்பு, திரைக்கதை எழுதுதல், உரையாடல், திரைக்கதை, நடிப்பு ஆகிய அனைத்தையும் ஒரே திரைப்படத்தில் செய்த ஒரே பெண் இவர்.

2015ஆம் ஆண்டில், சோபனா ஜார்ஜ் தனது சொந்த ஊரில் "மிஷன் செங்கனூர்" என்ற திட்டத்துடன் சேர்ந்து உலகின் மிகப்பெரிய மனிதர்கள் அடங்கிய கிறிஸ்துமஸ் மரத்தை ஏற்பாடு செய்தார். இது கின்னஸ் உலக சாதனை புத்தகத்தில் இடம் பெற்றது. இதில் மொத்தம் 4030 பேர் இருந்தனர்.

மேற்கோள்கள் 

21-ஆம் நூற்றாண்டு இந்திய அரசியல்வாதிகள்
இருபதாம் நூற்றாண்டு இந்திய அரசியல்வாதிகள்
மலையாள அரசியல்வாதிகள்
வாழும் நபர்கள்
1960 பிறப்புகள்
சமஸ்தானம் (திரைப்படம்)

சமஸ்தானம் (Samasthanam)  என்பது 2002 ஆம் ஆண்டு வெளியான இந்திய தமிழ் நாடகத் திரைப்படமாகும்.  ராஜ் கபூர் இயக்கிய  இந்த படத்தில் ஆர். சரத்குமார் இரட்டை வேடங்களிலும், சுரேஷ் கோபி, தேவயானி, அபிராமி ஆகியோர் முக்கிய கதாபாத்திரங்களில் நடித்தனர். எம். கஜாமைதீன், கே. ஆயிஷாவாஸ் ஆகியோர் தயாரித்த இப்படத்திற்கு தேவா இசையமைத்தார். இப்படம் 2002 செப்டம்பர் 27  அன்று வெளியானது.

திரு ( ஆர். சரத்குமார் ), சூர்யா ( சுரேஷ் கோபி ) ஆகியோர் பிரிக்க முடியாத நெருங்கிய நண்பர்கள். அவர்கள் ஒருவருக்கொருவர் மிகவும் நெருக்கமாக இருந்ததால் திரு சூர்யாவுக்கு ஒரு மணமகனைத் தேர்ந்தெடுக்கிறார். அவர்களின் இந்த நெருங்கிய நட்பானது நண்பர்களாக இருந்த அவர்களின் தாத்தா மற்றும் தந்தையரிடமிருந்து வழிவழியாக வந்தது. சங்கரா ( ஆஷிஷ் வித்யார்த்தி ) நண்பர்கள் மீதான வண்மத்தின் காரணமாக அவர்களை பிரிக்க விரும்பி  தன்னால் முடிந்த அனைத்தையும் செய்கிறார். அதில் வெற்றியும் பெறுகிறார். கடைசியில் சங்கராவின் சதிகளை உணர்ந்து சங்கராவை ஒழித்து நண்பர்கள் மீண்டும் ஒன்றிணைகின்றனர்.

நடிப்பு 

சரத்குமார் திரு மற்றும் ஆய்வாளர் வெற்றீசுவரன் 
சுரேஷ் கோபி -சூரியாவாக
தேவயானி -திவ்யாவாக
அபிராமி -ஆய்ஷாவாக 
கவுண்டமணி
செந்தில்
ஆஷிஷ் வித்யார்த்தி -சங்கராவாக
வடிவுக்கரசி -சூரியாவின் தாயாக
சந்திரசேகர் -சூரியாவின் தந்தை சுந்தரபாண்டியனாக
மணிவண்ணன் -பரமனாக
சபிதா ஆனந்த் -பரமனின் மனைவியாக
இராஜ்கபூர் சங்கராவின் தந்தை ஈஸ்ரமூர்த்தியாக
விஜி சந்திரசேகர் -சங்கராவின் தாயாக
ராம்ஜி -தேவாவாக
இலாவண்யா -சுதாவாக
விநோத் கிஷ்ணன் இளம் சங்கராக

இசை 
இப்படத்தின் பாடல்கள், பின்னணி இசை ஆகியவற்றைதிரைப்பட இசையமைப்பாளர் தேவா அமைத்தார். 2002 இல் வெளியிடப்பட்ட இசைப்பதிவ்வில், பா. விஜய் மற்றும் நா. முத்துக்குமார் எழுதிய  6 பாடல்கள் இருந்தன.

வரவேற்பு 
தி இந்து எழுதிய விமர்சனத்தில் "நீண்ட முன்கதைகள் மற்றும் தேவையற்ற பாடல் காட்சிகள் சமஸ்தானத்தின் வேகத்தை குறைக்கிறது. கதை வலுவானது, என்றாலும் திரைக்கதையில் நெகிழ்வு தன்மை இல்லை ". சிஃபி எழுதிய விமர்சனத்தில், "படத்தின் இயக்குநர் ராஜ் கபூரால் புதிதாக எதையும் சொல்ல முடியவில்லை."

குறிப்புகள் 
 

இந்தியத் தமிழ்த் திரைப்படங்கள்
தேவா இசையமைத்த திரைப்படங்கள்
2002 தமிழ்த் திரைப்படங்கள்
சரத்குமார் நடித்த திரைப்படங்கள்
தேவயானி நடித்த திரைப்படங்கள்
கவுண்டமணி நடித்த திரைப்படங்கள்
செந்தில் நடித்த திரைப்படங்கள்
மணிவண்ணன் நடித்த திரைப்படங்கள்
வடிவுக்கரசி நடித்த தமிழ்த் திரைப்படங்கள்
மைதிலி என்னை காதலி

மைதிலி என்னை காதலி (Mythili Ennai Kaathali) என்பது 1986 ஆம் ஆண்டு வெளிவந்த இந்தியத் தமிழ்த் திரைப்படமாகும். இத்திரைப்படத்தை டி.ராஜேந்தர் இயக்கினார். உஷா ராஜேந்தர் தயாரித்தார். இத்திரைப்படத்தில் டி.ராஜேந்தர் , ஸ்ரீவித்யா , அமலா, செந்தாமரை ஆகியோர் முக்கியக் கதாபாத்திரங்களில் நடித்திருந்தனர். இப்படத்திற்கு விஜய டி.ராஜேந்தர் இசையமைத்திருந்தார்.

நடிகர்கள் 
 டி. ராஜேந்தர்- ஜாக்கி 
 ஸ்ரீவித்யா 
 அமலா (அறிமுகம்) மைதிலி (குரல்: சுலக்சனா பின்னணிக்குரல் கொடுத்தார்)
 ஒய்.விஜயா- கனகா 
 வெண்ணிற ஆடை மூர்த்தி 
 எஸ். எஸ். சந்திரன் 
 செந்தாமரை விருந்தினர் தோற்றத்தில்
 உசல மணி
 சிவராமன்
 நாகராஜ சோழன்
 தியாகு
 சுரேஷ் சக்கரவர்த்தி
 சிலம்பரசன்

பாடல்கள் 
இத்திரைப்படத்திற்கு டி. ராஜேந்தர் பாடல்களை இயற்றி இசையமைத்திருந்தார். திரைப்படத்தின் பாடல்கள் புகழ் பெற்றன. குறிப்பாக "என் ஆசை மைதியிலே" சிலம்பரசன் நடித்த மன்மதன் (2004) திரைப்படத்தில் மறுபடியும் பயன்படுத்தப்பட்டது.

மேற்கோள்கள் 

1986 தமிழ்த் திரைப்படங்கள்
இந்தியத் தமிழ்த் திரைப்படங்கள்
டி. ராஜேந்தர் இயக்கிய திரைப்படங்கள்
டி. ராஜேந்தர் இசையமைத்த திரைப்படங்கள்
ஸ்ரீவித்யா நடித்த திரைப்படங்கள்
வெண்ணிற ஆடை மூர்த்தி நடித்த திரைப்படங்கள்
சிலம்பரசன் நடித்த திரைப்படங்கள்
எஸ். எஸ். சந்திரன் நடித்த திரைப்படங்கள்
செந்தாமரை நடித்த திரைப்படங்கள்
தென்றல் வந்து என்னைத் தொடும் (தொலைக்காட்சித் தொடர்)

தென்றல் வந்து என்னைத் தொடும் என்பது 16 ஆகத்து 2021  ஆம் ஆண்டு முதல் விஜய் தொலைக்காட்சியில் திங்கள் முதல் சனி வரை ஒளிபரப்பான தொலைக்காட்சி நாடகத் தொடர் ஆகும். இது ஸ்டார் ஜல்சா என்ற வங்காள மொழித் தொடரான 'கெலகோர்' என்ற தொடரின் மறு ஆக்கம் ஆகும்.

இந்த தொடரை 'சொல் புரோடக்சன்ஸ்' என்ற நிறுவனம் சார்பில் 'ஆர்.ராஜேஷ்' என்பவர் தயாரிக்க, 'வி.அருணாசலம்' என்பவர் இயக்ககத்தில் வினோத் பாபு மற்றும் பவித்ரா ஜனனி ஆகியோர் முதன்மை கதாபாத்திரத்தில் நடித்துள்ளார்கள். இந்த தொடரின் இறுதி அத்தியாயம் 11 நவம்பர் 2023 அன்று ஒளிபரப்பப்பட்டு, 686 அத்தியாயங்களுடன் நிறைவு பெற்றது.

கதை சுருக்கம்
இந்த தொடரில் அமெரிக்காவில் படித்து விட்டு வந்த அபிநயாவிற்கு திடீரென தாலி கட்டி அதிர்ச்சி கொடுக்கிறார் வெற்றி அதன் பிறகு என்ன நடக்க போகிறது என்பது தான் கதை.

நடிகர்கள்

முதன்மை கதாபாத்திரம்
 வினோத் பாபு - வெற்றி
 பவித்ரா ஜனனி - அபிநயா

நடிகர்களின் தேர்வு 
இந்த தொடரில் கதாநாயகியாக ஈரமான ரோஜாவே என்ற தொடரில் மலராக நடித்து பிரபலமான பவித்ரா ஜனனி நடிக்கிறார். இவர் கதாநாயகியாக நடிக்கும் இரண்டாவது தொடர் இது ஆகும். இவருக்கு ஜோடியாக நகைச்சுவையாளர் மற்றும் நடிகர் வினோத் பாபு நடிக்கிறார். வினோத் பாபு ஆதித்யா தொலைக்காட்சியில் ஒளிபரப்பாகிய நகைச்சுவை நிகழ்ச்சிகள் மூலம் சின்னத்திரையில் அறிமுகமாகினார். அதை தொடர்ந்து கலர்ஸ் தமிழ் தொலைக்காட்சி தொடரான சிவகாமி (2018) மற்றும் விஜய் தொலைக்காட்சி தொடரான சுந்தரி நீயும் சுந்தரன் நானும் (2019-2021) போன்ற தொடர்களில் நடித்துள்ளார்.

சர்ச்சை
இந்த தொடரின் முன்னோட்ட காட்சியில் 
 பெற்றோரை எதிர்த்து நடந்த காதல் திருமணம் செல்லாது என கூறி தகராறு செய்கிறார் கதாநாயகன் வெற்றி. அப்போது                 கதாநாயகியான அபிநயா வந்து அவரை தடுக்க, கோபத்தில் அம்மன் கழுத்தில் இருந்த தாலியை அவர் எடுத்து அபி கழுத்தில் போட்டுவிடுகிறார். வெறும் மஞ்சள் கயிறை கட்டினால் போதுமா.. இப்போது நான் உன் புருஷன் ஆகிவிடுவேனா என கோபத்துடன் பேசிவிட்டு போகிறார்

இந்த காட்சியை பார்த்த பல பெண்ணியவாதிகள் மட்டுமின்றி பரவலாக அனைத்து தரப்பிலும் கடும் கண்டனங்கள் எழுந்துள்ளன. இந்த விளம்பர காணொளி காட்டப்படும் காட்சிகள், சட்டப்படி தண்டனைக்குரிய குற்றம் என்று, திருவள்ளூர் காவல் அதிகாரி எஸ்பி 'வருண் குமார்' ஐபிஎஸ், தனது கருத்தை பதிவு செய்துள்ளார்.

சர்வதேச ஒளிபரப்பு
 இந்த தொடர் விஜய் தொலைக்காட்சி மற்றும் விஜய் தொலைக்காட்சி எச்டி (உயர் வரையறு தொலைக்காட்சி) மூலம் உலகம் முழுதுவதும் ((ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
 இந்த தொடரின் பகுதிகள் ஹாட் ஸ்டார் என்ற இணைய மூலமாகவும் பார்க்க முடியும்.

மேற்கோள்கள்

வெளி இணைப்புகள்
 

விஜய் தொலைக்காட்சி நிகழ்ச்சிகள்
தமிழ்த் தொலைக்காட்சி நாடகங்கள்
தமிழகத்தின் தொலைக்காட்சி நிகழ்ச்சிகள்
தமிழ் காதல் தொலைக்காட்சி நாடகங்கள்
தமிழ் குடும்பத் தொலைக்காட்சி தொடர்கள்
2020களில் தமிழ்த் தொலைக்காட்சி நிகழ்ச்சிகள்
2021 இல் தொடங்கிய தமிழ்த் தொலைக்காட்சி நிகழ்ச்சிகள்
தமிழ்த் தொலைக்காட்சி நிகழ்ச்சிகள்
வங்காளியில் இருந்து மறு-ஆக்கம் செய்யப்பட்ட தமிழ்த் தொலைக்காட்சித் தொடர்கள்
2023 இல் நிறைவடைந்த தமிழ்த் தொலைக்காட்சி நிகழ்ச்சிகள்
இப்துல்லா அகுந்த்சாதா

மௌலவி ஹிப்துல்லா அகுந்த்சாதா (Hibatullah Akhundzada)(;பிறப்பு: 1961) ஆப்கானித்தான் நாட்டின் அரசியல்வாதியும், இசுலாமிய அறிஞரும், தாலிபான் படைகளின் மூன்றாவது தலைமைப்படைத் தலைவரும் ஆவார்.

மௌலவி ஹிப்துல்லா அகுந்த்சாதா பத்வாக்களை வெளியிட்டவரும் மற்றும் இவர் 2001- முதல் தாலிபான்களின் ஷரியத் நீதிமன்றங்களின் தலைமை நீதிபதியாகவும் உள்ளார். ஹிப்துல்லா 2016-இல் தாலிபான்களின் படைத்தலைவர்களில் ஒருவராக பதவியேற்றார். ஆப்கானில் 2021-இல் அமைய இருக்கும் புதிய அரசில் ஹிப்துல்லவிற்கு பெரிய பதவி கிடைக்க வாய்ப்பு உள்ளது.

மேற்கோள்கள்

வாழும் நபர்கள்
1961 பிறப்புகள்
பஷ்தூன் மக்கள்
ஆப்கானித்தான் அரசியல்வாதிகள்
சிந்தனை செய்

சிந்தனை செய் (Sindhanai Sei) என்பது 2009 ஆம் ஆண்டு வெளியான இந்தியத் தமிழ்த்  திரைப்படம் ஆகும். அறிமுக இயக்குநரான ஆர். யுவன்  எழுதி இயக்கிய, இந்த படத்தில் ஆர். யுவன், மது சர்மா ஆகியோர் முக்கிய வேடங்களில் நடித்தனர். மேலும் ஷாபி, நிதிஷ் வீரா, சசாங்க், பாலா, தர்ஷா, அஜய் ஆகியோர் துணை வேடங்களில் நடித்துள்ளனர். இப்படத்தை கில்லி சேகர் மற்றும் அம்மா ராஜசேகர் ஆகியோர் தயாரித்தனர். இப்படத்திற்கான இசையை எஸ். தமன் அமைத்தார். இப்படமானது 2009 சூலை 31  அன்று வெளியானது. இந்த படம் தெலுங்கில் பீபட்சம் . என்ற பெயரில் மொழிமாற்றம் செய்யப்பட்டது.

கதைச்சுருக்கம் 
யுவன், நிதிஷ், பாலா, சோக்கத், சபி ஆகியோர் பள்ளியிலிருந்து நண்பர்கள். வளர்ந்த பிறகு ஐவரும் சிறு சிறு திருட்டுகளில் ஈடுபட்டுவருகின்றனர். இப்படி சிறுகசிறுக திருடுவதற்கு பதிலாக பெரிய அளவில் திருடி பணக்காரராக திட்டமிடுகின்றனர். அதன்படி திட்டடமிட்டு ஒரு வங்கியில் ஐந்து கோடியை கொள்ளை அடிக்கின்றனர். அந்த ஐந்து கோடியை  பணத்தாசையால் முழுமையாக அபகரிக்க நினைத்து நண்பர்கள் ஒவ்வொருவரும் இன்னொருவரை கொல்ல திட்டமிடுகின்றனர். அதில் யார் வெற்றிபெற்றார். இறுதியில் என்ன ஆனது என்பதே கதை.

நடிப்பு 

ஆர். யுவன் -ஆதியாக
மது சர்மா -காயத்திரியாக
ஷாபி -சங்கராக
நிதிஷ் வீரா -ஹரியாக
சசாங்க் -பழனியாக
பாலா - சீனுவாக
தர்சா -தனமாக
அஜய் காவல் ஆய்வாளராக
மகாநதி சங்கர் காவல் ஆய்வாளராக
அண்ணாதுரை கண்ணதாசன் -வங்கி மேலாளராக
தண்டபாணி (நடிகர்) ஆதியின் நண்பராக
மயில்சாமி (நடிகர்)
கோட்டை குமார்
தமன் (இசையமைப்பாளர்) சிறப்புத் தோற்றத்தில்

தயாரிப்பு 
தெலுங்குத் திரைப்பட நடன இயக்குனரான அம்மா ராஜசேகரின் சகோதரர் ஆர். யுவன் (பிரபு சேகர்) சிந்தனை செய் மூலம் இயக்குநராக அறிமுகமானார். அவர் படத்தின் நாயகனாக நடித்ததுடன்  கதை, திரைக்கதை வசனத்தை எழுதி படத்தை இயக்கியுள்ளார்.  எஸ். தமன், படத்தின் இசையமைப்பாளராக தேர்வு செய்யப்பட்டார். ஆர். யுவனின் சகோதரர் கில்லி சேகர் சண்டை பயிற்சியாளராக தேர்ந்தெடுக்கப்பட்டார். இந்த படம் ஐந்து இளைஞர்களின் உளவியலைப் படப்பிடிக்கிறது.

இசை 
இப்படத்திற்கான பாடல் இசை, பின்னணி இசை போன்றவற்றை இசையமைப்பாளர் எஸ். தமன் மேற்கொண்டார்.

தமிழ் பதிப்பின் இசை 2008  நவம்பர் 9 அன்று சென்னையில் வெளியிடப்பட்டது. விழாவின் முக்கிய விருந்தினராக அர்ஜுன் கலந்து கொண்டார். மேலும் பூபதி பாண்டியன், தரணி, டி. சிவா, வெங்கட் பிரபு, ஏ. எம். ரத்னம் ஆகியோரும் இசை வெளியீட்டு விழாவில் கலந்து கொண்டனர். இதன் தெலுங்கு பதிப்பின் இசை 2008 நவம்பர் 7 அன்று ஐதராபாத்தில் உள்ள பிரசாத் லேபில் வெளியிடப்பட்டது. அந்த விழாவில் எஸ். எஸ். ராஜமௌலி, விவி விநாயக், கே. விஜய பாஸ்கர், ஸ்ரீஹரி ஆகியோர் விழாவில் விருந்தினர்களாக கலந்து கொண்டனர்.

வெளியீடு 
இந்த படம் 2009 சூலை 31 அன்று வெளியான பிற  நான்கு படங்களுடன் வெளியிடப்பட்டது.

வணிகம் 
இந்தப் படம்  சென்னையில்  சராசரியான துவக்க வசூலை ஈட்டியது.

குறிப்புகள்

வெளி இணைப்புகள் 

 

தமன் இசையமைத்த திரைப்படங்கள்
இந்தியத் தமிழ்த் திரைப்படங்கள்
2009 தமிழ்த் திரைப்படங்கள்
நம்ம வீட்டு பொண்ணு (தொலைக்காட்சித் தொடர்)

நம்ம வீட்டு பொண்ணு  என்பது 16 ஆகத்து 2021 ஆம் ஆண்டு முதல் விஜய் தொலைக்காட்சியில் திங்கள் முதல் சனி வரை பிற்பகல் 2:30 மணிக்கு ஒளிபரப்பான தொலைக்காட்சி நாடகத் தொடர் ஆகும். இது ஸ்டார் ஜல்சா என்ற வங்காள மொழித் தொடரான 'கோர்குடோ' என்ற தொடரின் மறு ஆக்கம் ஆகும்.

இந்த தொடரை 'குளோபல் வில்லேஜர்ஸ்' என்ற நிறுவனம் சார்பில் 'ஆர்.ராஜேஷ்' என்பவர் தயாரிக்க, 'பிரவீன் பென்னட்' என்பவர் இயக்ககத்தில் சுர்ஜித் குமார் மற்றும் அஸ்வினி ஆனந்தித் ஆகியோர் முதன்மை கதாபாத்திரத்தில் நடித்துள்ளார்கள். இந்த தொடரின் இறுதி அத்தியாயம் 25 மார்ச்சு 2023 அன்று ஒளிபரப்பப்பட்டு 478 அத்தியாயங்களுடன் நிறைவு பெற்றது.

மேற்கோள்கள்

வெளி இணைப்புகள் 
 

விஜய் தொலைக்காட்சி நிகழ்ச்சிகள்
தமிழ்த் தொலைக்காட்சி நாடகங்கள்
தமிழகத்தின் தொலைக்காட்சி நிகழ்ச்சிகள்
தமிழ் காதல் தொலைக்காட்சி நாடகங்கள்
தமிழ் குடும்பத் தொலைக்காட்சி தொடர்கள்
2020களில் தமிழ்த் தொலைக்காட்சி நிகழ்ச்சிகள்
2021 இல் தொடங்கிய தமிழ்த் தொலைக்காட்சி நிகழ்ச்சிகள்
தமிழ்த் தொலைக்காட்சி நிகழ்ச்சிகள்
வங்காளியில் இருந்து மறு-ஆக்கம் செய்யப்பட்ட தமிழ்த் தொலைக்காட்சித் தொடர்கள்
2023 இல் நிறைவடைந்த தமிழ்த் தொலைக்காட்சி நிகழ்ச்சிகள்
அனந்து (திரைக்கதை எழுத்தாளர்)

அனந்து என்பவர் ஒரு இந்திய திரைக்கதை ஆசிரியர் ஆவார். இவர் குறிப்பாக தமிழ்  திரைப்படங்களில் பணியாற்றியுள்ளார். இவர் பெரும்பாலும் கே. பாலசந்தருடன் இணைந்து பணியாற்றியுள்ளார். மேலும் இவர் நடிகர் கமல்ஹாசனின் வழிகாட்டியாக இருந்தவர்.

தொழில் 
அனந்து திரைக்கதை எழுத்தாளராகவும், இயக்குநர் கே. பாலசந்தரின் நெருங்கிய கூட்டாளியாக இருந்தார். இவர் இயக்குநர்  சி. ருத்ரைய்யாவுடன்  இரண்டு படங்களில் பணியாற்றினார். படத்தின் தலைப்புப் பட்டியில் (டைட்டில் கார்டு), ருத்ரய்யா அவள் அப்படித்தான் படத்தை அனந்துவுக்கு அர்ப்பணித்திருந்தார். சி. வி. இராசேந்திரன் இயக்கிய அனுபவம் புதுமை மற்றும் கலாட்டா கல்யாணம் ஆகிய படங்களில் சித்ராலயா கோபுவுடன் துணை உரையாடல் எழுத்தாளராக பணியாற்றினார். கலாட்டா கல்யாணம் படத்தில்  சிவாஜி கணேசன், ஜெயலலிதாவுடன் இடைவேளைக்குப் பிறகான காட்சிகளில் நடித்தார்.

1991 இல், அனந்து எஸ். பி. பாலசுப்பிரமணியம், ஆனந்த் பாபு, ராதா, ரம்யா கிருஷ்ணன் போன்றோரின் நடிப்பில் உருவான  சிகரம் என்ற படத்தை இயக்கினார். ஒரு விமர்சகர் "யதார்த்தத்தின் மீது ஒரு கண்ணும், ஆழமான உரையாடலுக்கான திறமையும் கொண்ட, அனந்து இதை தன் திரைப்பட வரலாற்றில் ஒரு மறக்கமுடியாத நுழைவாக ஆக்குகிறார்."

கமல்ஹாசனுடனான பணிகள் 
அனந்துவை கமல்ஹாசன் நெருங்கிய கூட்டாளியாகவும் வழிகாட்டியாகவும் கருதினார். அனந்து மூலம், கமலால் கே. பாலசந்தருடன் நெருங்கிய தொடர்பைப் பேண முடிந்தது.

1970 களின் முற்பகுதியில், கமல்ஹாசன் தமிழ் சினிமாவில் இருந்து வந்த சலிப்பூட்டும்,  முக்கியத்துவம் அற்ற வேடங்களால் மனமுடைந்து இருந்தார். மலையாளப் படங்களில் பணியாற்றுவதற்கான வாழ்ப்புகளை ஏற்றுக் கொண்டபின், அனந்துவுக்கு தனது திரைப்பட ஆர்வத்தை மீண்டும் ஊக்குவித்ததற்காக பாராட்டினார். இந்த காலகட்டத்தில், அனந்து கமலஹாசனின் திரை  நடிப்பை மதிப்பிடுவதன் மூலமும், உலக சினிமாவை அவருக்கு அறிமுகப்படுத்துவதன் மூலமும் அவரது திறமையை வளர்த்துக் கொள்ள உதவினார்.  தனக்கு  திரைக்கதை எழுத கற்றுக் கொடுத்ததற்காக அனந்துவை கமல்ஹாசன் பாராட்டியுள்ளார்.

1990 களில் கமலின் பல படங்களில் அனந்து பலவகையிலும் அவருடன் நெருக்கமாக பணியாற்றினார். அனந்து அவரின் நம்மவர்  படத்தின் தலைப்புக்கு  காரணமாக இருந்தார். இந்த சொல் பின்னர் கமல்ஹாசனால் அவரது அரசியல் நடவடிக்கைகளில் தழுவிக்கொள்ளப்பட்டது.

1998 இல் அனந்து இறந்ததைத் தொடர்ந்து, கமல்ஹாசன் தமிழில் இயக்கிய முதல் படமான  ஹே ராம் (2000) ஆனந்துவுக்கு அர்ப்பணிக்கப்பட்டது. 2016 இல் ஹென்றி லாங்லாயிஸ் விருதை பெற்ற பிறகு, கமல்ஹாசன் அந்த விருதை அனந்துக்கு அர்ப்பணித்தார். கமலின் 60 வது ஆண்டு விழாவை கொண்டாடும் ஒரு பகுதியாக, 2019 ல் கமல்ஹாசனின் அலுவலகங்களில் அனந்துவின் அதிகாரப்பூர்வ உருவப்படம் திறக்கப்பட்டது.

பகுதித் திரைப்படவியல்

குறிப்புகள்

வெளி இணைப்புகள் 

 

1998 இறப்புகள்
தமிழ்நாட்டுத் திரைக்கதை எழுத்தாளர்கள்
தமிழ்நாட்டுத் திரைப்பட இயக்குநர்கள்
தமிழ்த் திரைப்படக் கதை, திரைக்கதை, வசன எழுத்தாளர்கள்
தமிழ்த் திரைப்பட இயக்குநர்கள்
இந்தியத் திரைப்பட இயக்குநர்கள்
சாவ் கொன் யாவ்

சாவ் கொன் யாவ் (Chow Kon Yeow, பிறப்பு : நவம்பர் 14, 1957) பினாங்கு மாநில  முதலமைச்சரும் மலேசிய அரசியல்வாதியும் ஆவார்.  இவர் படாங் கோதா ஜோர்ஜ் டவுன் மாநில சட்டமன்ற உறுப்பினர்  மற்றும்  தஞ்சோங் ஜோர்ஜ் டவுன் நாடாளுமன்ற உறுப்பினரும் ஆவார். இவர் பினாங்குத் தமிழர்கள் மத்தியில் மிக பிரபலம் ஆன முதலமைச்சர்.

மேற்கோள்கள் 

1957 பிறப்புகள்
பினாங்கு மக்கள்
மலேசிய அரசியல்வாதிகள்
மலேசிய அமைச்சர்கள்
வாழும் நபர்கள்
சாந்தி எனது சாந்தி

சாந்தி எனது சாந்தி (Shanti Enathu Shanti)  என்பது 1991 ஆம் ஆண்டு வெளிவந்த இந்தியத் தமிழ் திரைப்படமாகும். இத்திரைப்படத்தை டி ராஜேந்தர் எழுதி இயக்கித் தயாரித்தார். ராஜேந்தர் தானே படத்தின் பிரதான கதாபாத்திரத்தில் ராதாவுடன் நடித்தார். படம் 18 ஏப்ரல் 1991 அன்று வெளியிடப்பட்டது. இதில் நடித்ததற்காக சிலம்பரசன் 12வது சினிமா எக்ஸ்பிரஸ் விருதில் சிறந்த குழந்தை நட்சத்திரம் விருது வென்றார்.

நடிகர்கள் 
 டி. ராஜேந்தர் 
 ரமேஷ்

 நீதா புரி
 சிலம்பரசன் 
 வெண்ணிற ஆடை மூர்த்தி 
 டிஸ்கோ சாந்தி

 சக்கரவர்த்தி (குரல்: நாசர் பின்னணிக் குரல் கொடுத்தார்)
 ஒய். விஜயா
 ராதா

பாடல்கள் 
இத்திரைப்படத்திற்கு டி. ராஜேந்தர் அனைத்துப் பாடல்களையும் இயற்றி இசையமைத்துள்ளார்.

 "இதழ்கள் உரசும்" - மனோ 
 "பூமேலே காதல்" - மனோ
 "என் உயிரின் உயிரே" - மனோ
 "ஒண்ணு ரெண்டு" - எஸ். ஜானகி 
 "சுந்தரியின் ராங்கி" - மனோ
 "யே ராசா" - எஸ். ஜானகி
 "பொண்ணு ஃபாலோ" - மனோ
 "காதல் இல்லை" - மனோ

மேற்கோள்கள் 

1991 தமிழ்த் திரைப்படங்கள்
இந்தியத் தமிழ்த் திரைப்படங்கள்
டி. ராஜேந்தர் இயக்கிய திரைப்படங்கள்
டி. ராஜேந்தர் இசையமைத்த திரைப்படங்கள்
ராதா நடித்த திரைப்படங்கள்
வெண்ணிற ஆடை மூர்த்தி நடித்த திரைப்படங்கள்
சிலம்பரசன் நடித்த திரைப்படங்கள்
அமெரிக்கா, உலகத்திற்காக - பெண்கள்

அமெரிக்கா, உலகத்திற்காக - பெண்கள் (Women – for America, for the World) என்பது 1986 ஆம் ஆண்டு வெளியிடப்பட்ட ஓர் அமெரிக்க ஆவணக் குறும்படமாகும். இயக்குநர் விவியென் வெர்டன்-ரோ இந்த ஆவணப்படத்தை இயக்கினார். அணு சக்தியை எதிர்க்கும் பெண் ஆர்வலர்களைக் குறித்து இப்படம் பேசுகிறது. 1987 ஆம் ஆண்டு 59 ஆவது அகாதமி  விருது வழங்கும் விழாவில் சிறு தலைப்பிலான ஆவணப்பட பிரிவுக்கு இப்படத்திற்கு ஆசுகர் விருது வழங்கப்பட்டது.

நடிகர்கள் 
 யோவான் வுட்வார்டு 
 இழீன் சினோதா போலன் 
 பெட்டி பம்பர்சு
 சிர்லி சிசோல்ம்
 ஆலீன் காட்டியர்
 மேரி தெண்ட் கிரிசுப் 
 கெரால்டின் பெராரோ
 எலன் குட்மேன்
 எலிசபெத் ஓல்ட்சுமேன்
 வெரா கிசுடியாகோவுசிக்கி 
 பேட் சிகுரோயிடர்

மேற்கோள்கள்

புற இணைப்புகள் 

Women – for America, for the World on YouTube, posted by the Ecological Options Network

1986 திரைப்படங்கள்
அமெரிக்கத் திரைப்படங்கள்
ஆங்கிலத் திரைப்படங்கள்
பாமிர் ஆறு

பாமிர் ஆறு (Pamir river) ஆப்கானித்தான் மற்றும் தஜிகிஸ்தான் நாடுகளில் உள்ள பாமிர் மலைத்தொடர்களில் உற்பத்தியாகும் பனி ஆறு ஆகும். பாமிர் ஆறு பஞ்ச் ஆறுடன் கலக்கிறது. ஆப்கானித்தானின் வக்கான் மாவட்டத்தில் பாயும் பஞ்ச் ஆறு, தஜிகிஸ்தான் நாட்டின் வடக்கு எல்லையாக அமைகிறது.

பாமிர் ஆற்றின் பிறப்பிடம் தஜிகிஸ்தான் நாட்டின் கிழக்கில் அமைந்த கோருனோ-பதகுசான் தன்னாட்சி மாகாணத்தில் உள்ள பாமிர் மலைகள் ஆகும். பின்னர் பாமிர் ஆறு, ஆப்கானித்தான் நாட்டின் கிழக்கில் உள்ள வக்கான் மாவட்டத்தின் தெற்கில் உள்ள வக்கான் ஆற்றுடன் கலந்து பின்னர் பஞ்ச் ஆறு எனும் பெயருடன் பாய்கிறது.

வெளி இணைப்புகள் 
 Map of the Gorno-Badakhshan region of Tajikistan 
Aga Khan Development Network: Wakhan and the Afghan Pamir Map at p. 5

மேற்கோள்கள்

தஜிகிஸ்தான்
ஆப்கானித்தான் ஆறுகள்
சிம்பாப்வே புவியியல் ஆய்வு மையம்

சிம்பாப்வே புவியியல் ஆய்வு மையம் (Zimbabwe Geological Survey) 1910 ஆம் ஆண்டு நிறுவப்பட்டது. இதுவே சிம்பாப்வே நாட்டின்  முதன்மையான புவியியல் ஆராய்ச்சி நிறுவனமாகும்.

சிம்பாப்வேயின் சுரங்க மற்றும் சுரங்க மேம்பாட்டு அமைச்சகம் இந்நிறுவனத்தின் பணிகளை மேற்பார்வையிடுகிறது. நாட்டிற்குள் உள்ள இயற்கை வளங்கள் தொடர்பான தகவல்களைச் சேகரிப்பதிலும்  அவற்றை காப்பகப்படுத்துவதிலும்  புவியியல் ஆய்வு நிறுவனம் ஈடுபடுகிறது. கடந்த காலங்களில்  இம் மையம் புவியியல் வரைபடமிடல் மற்றும் புவி வேதியியல் ஆய்வு முயற்சிகளில் பிரித்தானிய  புவியியல் ஆய்வு நிறுவனத்துடன் ஒத்துழைத்தது.  ஆனால் பொருளாதார சிக்கல்கள் மற்றும் நிதி இழப்பு காரணமாக நிறுவனத்தால் வரைபடமிடலைத் தொடர முடியவில்லை.

இவ்விரு நாடுகளுக்கிடையிலான தொழில்நுட்ப ஒத்துழைப்பு ஒப்பந்தத்தின் அடிப்படையில் கிட்டத்தட்ட 17000 ஓடை வண்டல் படிவுகள் சேகரிக்கப்பட்டு பகுப்பாய்வு செய்யப்பட்டன. Cu, Pb, Zn, Co, Ni, Mn, Li, As, Ba, Sn, Ta, மற்றும் W தனிமங்களுக்காக இப்பகுப்பாய்வுகள் மேற்கொள்ளப்பட்டன.

மேற்கோள்கள் 

சிம்பாப்வே
சிம்பாப்வேயின் ஒப்பந்தங்கள்
நேபாள வானியலில் பெண்கள்

நேபாள வானியலில் பெண்கள் (Women In Astronomy Nepal) 2015 ஆம் ஆண்டு நவம்பர் மாதம் முதல் தேதியன்று  நிறுவப்பட்ட ஒரு நிறுவனமாகும். வானியல் மீதும்  நேபாள நாட்டின் மீதும்  ஆர்வமுள்ள அனைத்து பெண்களுக்கும் ஒரு பொதுவான தளத்தை வழங்குவதற்காக இந்நிறுவனம் தொடங்கப்பட்டது.   நேபாள வானியல் சங்கத்தின்  ஒரு துணை நிறுவனமாக இந்நிறுவனம் செயல்படுகிறது. நேபாள நாட்டின் இளம் பெண்கள் அறிவியல், தொழினுட்பம், பொறியியல் மற்றும் கணிதம்  ஆகிய துறைகளில் தங்கள் தொழிலைத் தொடர்வதற்கு நேபாள வானியல் பெண்கள் நிறுவனம் உதவுகிறது.

திட்டங்கள்

புறக்களத்தில் பெண்கள்  
நேபாளத்தில் பெண்கள் / சிறுமிகளின் புறக்கள அறிவியல் நடவடிக்கைகளுக்கு அதிக அணுகலை இந்த திட்டம் வழங்குகிறது.

அறிவியல் விருதுகளில் பெண்கள்  
நேபாள மாணவிகள் மற்றும் அறிவியல், தொழினுட்பம், பொறியியல் மற்றும் கணிதம்) துறையில் பணிபுரியும் இளம் நிபுணர்களுக்கு அவர்களின் திறன்களை வெளிக்கொணரும் வாய்ப்பை இந்த திட்டம் வழங்குகிறது. இந்த விருது மாணவர் பிரிவு மற்றும் தொழில்முறை பிரிவு என இரண்டு பிரிவுகளைக் கொண்டுள்ளது.

வெளியீடுகள் 
நேபாளத்திலும் வெளிநாட்டிலும் உள்ள பெண்களின் பங்களிப்பை உலகளாவிய சமூகத்திற்கு எடுத்துக்காட்டும் சுவரொட்டி /  புத்தகம் வெளியிட்டு வழிநடத்துகிறது.

மேற்கோள்கள்

புற இணைப்புகள் 
Women in Astronomy Nepal's Facebook page

நேபாளம்
பந்தளம் சுகுமாரன்

பந்தளம் சுதாகரன் (Pandalam Sudhakaran) (பிறப்பு 22 நவம்பர் 1955, பந்தளம், கேரளா, இந்தியா) ஓர் இந்திய அரசியல்வாதியாவார். இவர், இந்திய தேசிய காங்கிரசு கட்சியைச் சேர்ந்தவர். வாண்டூர் தொகுதியிலிருந்து காங்கிரசு கட்சி வேட்பாளராக 1982இல் முதல் முறையாக கேரள சட்டமன்றத்திற்கு தேர்ந்தெடுக்கப்பட்டார். பின்னர் 1982, '87 , '91இல் மீண்டும் அதே தொகுதியிலிருந்து தேர்ந்தெடுக்கப்பட்டார்.

தனிப்பட்ட வாழ்க்கை 
இவர் தற்போது திருவனந்தபுரத்தில் வசித்து வருகிறார். இவர் அஜிதா என்பவரை மணந்தார் . இவர்களுக்கு இரண்டு குழந்தைகள் உள்ளனர்.

வகித்த அரசியல் பதவிகள் 

 1978-1982 கேரள மாணவர் ஒன்றியத்தின் துணைத் தலைவர், பொதுச் செயலாளர்.
 1982-1989 இளைஞர் காங்கிரசின் துணைத் தலைவர், பொதுச் செயலாளர்
 1982-1996 கேரள சட்டமன்ற உறுப்பினர் (வாண்டூர்)
 1989–1992 இளைஞர் காங்கிரசின் மாநில தலைவர்.
 1987-1991 கொறடா, காங்கிரசு சட்டமன்ற கட்சி
 1991-1996 பட்டியல் சாதியினரும் பட்டியல் பழங்குடியினருக்கான அமைச்சர். Sports பிற்படுத்தப்பட்ட சமூகம், பட்டியல் சாதியினரும் பட்டியல் பழங்குடியினருக்கான துறை அமைச்சர் அ. கு. ஆன்டனி அரசு

இவர் காந்திஜி பல்கலைக்கழக ஆட்சிக் குழு, காலிகட் பல்கலைக்கழக ஆட்சிப்பேரவை, கேரள பிரதேச காங்கிரசு குழு நிர்வாகி,  திருவனந்தபுரம் தூர்தர்ஷன் கேந்திரா ஆலோசனை வாரிய உறுப்பினராகவும் இருக்கிறார். இவர் கேரள மாநில திரைப்பட விருது குழுவில் நடுவர் உறுப்பினராக இருந்தார். மேலும், கேரள மாநிலத் திரைப்பட மேம்பாட்டு நிறுவனத்தின் இயக்குநராகவும் இருந்தார். கேரள பிரதேச காங்கிரசு குழுவின் பொதுச் செயலாளர், கேரளா சுற்றுலா மேம்பாட்டுக் கழகத்தின் தலைவர், ஜெய்ஹிந்த் தொலைக்கட்சியின் இயக்குநர், மலையாளத் திரையுலக தொழில்நுட்ப வல்லுநர்கள் சங்கத்தின் துணைத் தலைவர், கேரளா கலாமண்டலத்தின் நிர்வாகக் குழு உறுப்பினர், கேரள பிரதேச காங்கிரசு குழு செய்தித் தொடர்பாளர் (2013 முதல் ) போன்ற பதவிகளையும் வகித்து வருகிறார்.

மேற்கோள்கள் 

www.thehindu.com 
www.stateofkerala.in 
Pandalam Sudhakran website
Images from The Hindu

வாழும் நபர்கள்
1955 பிறப்புகள்
கேரளாவைச் சேர்ந்த இந்திய தேசிய காங்கிரஸ் அரசியல்வாதிகள்
கனகா ஹா மா

கனக ஹா மா (Kanaka Ha Ma) ஓர் குறிப்பிடத்தக்க கன்னடக் கவிஞரும், கட்டுரையாளரும் ஆவார். இவர் ஒரு நாடக நடிகராகவும், கன்னட வெளியீடுகளுக்கான சுதந்திரமான பத்திரிகையாளராகவும் செயல்பட்டு வருகிறார்.

குடும்பம் 
கனகா, கர்நாடக மாநிலம் சிமோகா மாவட்டம் ஹாலிகெரேவைச் சேர்ந்தவர். இவர் அரசியல்வாதியான பி. சி. விஷ்ணுநாத்தை மணந்தார். தம்பதியருக்கு ஒரு குழந்தை உள்ளது.

பணிகள் 
நினாசம் என்ற  கலாச்சார அமைப்பை நடத்தும் அக்சரா பிரகாசன் என்பவரால் இவரது மூன்று கவிதைத் தொகுப்புகள் வெளியிடப்பட்டுள்ளன. இவ்ர், உருது கவிஞர், ஜாவேத் அக்தரின் தர்காஷ் என்ற புத்தகத்தை கன்னடத்திற்கு மொழிபெயர்த்தார்  இவரது கவிதைகள், ராட்டர்டேமில்  நடைபெற்ற சர்வதேச கவிதைகள் நிகழ்ச்சியில் இடம்பெற்று ஆங்கிலத்திலும் பிரெஞ்சிலும் மொழிபெயர்க்கப்பட்டுள்ளன.   இவர், கன்னட வெளியீடுகளான லங்காஷ் செய்தித்தாள் , கன்னட தினசரியான உதயவாணி உள்ளிட்ட கன்னடப் பத்திரிகைகளில் கட்டுரைகளை வெளியிட்டு வருகிறார். ஸ்பாரோ (SPARROW )பெண்கள் பற்றிய ஆராய்ச்சிக்கான ஒலி மற்றும் பட ஆவணங்களில் பணிபுரியும் போது உருது, மராத்தி, கன்னட எழுத்தாளர்களின் கவிதைகளையும், நேர்காணல்களையும் மொழிபெயர்த்தார். மேலும், அவர்கள் பற்றிய புத்தகங்களையும் வெளியிட்டுள்ளார். இவர் கடந்த 3 ஆண்டுகளாக செங்கனூரில்  தென்னிந்திய எழுத்தாளர் குழு ஏற்பாடு செய்த பம்பா (People for Performing Arts and More) என்பதின் நிறுவனர் உறுப்பினராகவும்  , இயக்குனராகவும் இருக்கிறார்.  நவம்பர் 1997இல் பிரான்சின் ஐவ்ரி சுர் சீனில் நடந்த சர்வதேச கவிதை போட்டியில் கனிமொழி, பெய் தாவோ போன்ற பிற புகழ்பெற்ற கவிஞர்களுடன் கலந்து கொண்டார்.

வெளியீடுகள் 
இவருடைய சில படைப்புகள்

 ஹோலபாகிலு (ஆற்றின் வாயில்), 1993) 
 பாபநாசினி (பாவங்களை அழிப்பவர்), 1997) 
 அரபி எம்ப கடலு (அரேபிய கடல்), 2006) 
 பட்டாலிகே (தர்காஷ், 2003)

மேற்கோள்கள் 

வாழும் நபர்கள்
1964 பிறப்புகள்
பத்திரிகையாளர் மாநாடு

பத்திரிகையாளர் மாநாடு அல்லது செய்தியாளர் சந்திப்பு (press conference or news conference) என்பது ஒரு ஊடக நிகழ்வு ஆகும். இதில் செய்தி உருவாக்குபவர்கள் தாங்கள் நிலைப்பாட்டையும்,  பேசுவதையும் கேட்க ஊடகவியலாளர்களை அழைக்கிறார்கள். ஊடகவியலாளர்கள் எழுப்பும் கேள்விகளுக்கு பதில் அளிக்கிறார்கள். இதில் இரண்டு அல்லது அதற்கு மேற்பட்ட பேசும் தரப்புகளுக்கு இடையே ஒரு கூட்டு செய்தியாளர் சந்திப்பு நடத்தப்படுகிறது.

நடைமுறை 
பத்திரிகையாளர் சந்திப்பில், ஒன்று அல்லது அதற்கு மேற்பட்ட பேச்சாளர்கள் சேர்ந்து அறிக்கை ஒன்றை வெளியிடுவதுண்டு. அதைத் தொடர்ந்து செய்தியாளர்களின் கேள்விகள் கேட்க அனுமதிக்கப்படுவர். சில நேரங்களில் அறிக்கை இல்லாமல் கேள்விகளுக்கான பதில்கள் மட்டுமே தெரிவிக்கப்படும்; சில நேரங்களில் எந்த கேள்வியும் அனுமதிக்கப்படாமல்  அறிக்கை மட்டுமே வழங்கப்படும்.

எந்த அறிக்கையும் வெளியிடப்படாத, எந்த கேள்வியும் அனுமதிக்கப்படாத  ஊடக நிகழ்வானது ஒளிப்படத் தேர்வு (போட்டோ ஆப்) என்று அழைக்கப்படுகிறது. நாடாளுமன்றத்தில் அரசாங்கத்தால் செனட் சபையில் ஒரு சட்டம் இயற்றப்படுவது போன்ற நிகழ்வுகளை ஊடகங்கள் பார்த்து ஒளிப்படங்களை எடுக்க அனுமதித்தல் போன்றவை இதில் அடங்கும்.

அமெரிக்க தொலைக்காட்சி நிலையங்கள் மற்றும் வலைப்பின்னல்கள் பத்திரிகையாளர் சந்திப்புகளுக்கு மிகுந்த முக்கியத்துவம் அளிக்கின்றன: ஏனென்றால் இன்றைய தொலைக்காட்சி செய்தி ஆசிரியர்களுக்கு  தொடர்ச்சியாக, எப்போதும் அதிக அளவு காட்சிகளும் செய்திகளும் தேவைப்படுகின்றன.

காட்சியகம்

குறிப்புகள் 

ஊடகவியல்
மாநாடுகள்
இசுமாயில் சப்ரி யாகோப்

டத்தோ ஸ்ரீ இசுமாயில் சப்ரி பின் யாகோப் (மலாய்: Ismail Sabri Yaakob; ஆங்கிலம்: Ismail Sabri Yaakob; சீனம்: 依斯迈沙比里; பிறப்பு 18 ஜனவரி 1960); என்பவர் ஒரு மலேசிய அரசியல்வாதி; மலேசியாவின் 9-ஆவது பிரதமரும் ஆவார். 

மலேசியாவின் 8-ஆவது பிரதமர் முகிதீன் யாசின்க்குப் பதிலாக மலேசியாவின் 9-ஆவது பிரதமராகப் பதவி ஏற்றார். 2021 ஆகஸ்டு 21-ஆம் தேதி, மாட்சிமை தங்கிய பேரரசர் சுல்தான் அப்துல்லா அவர்களால் நியமிக்கப்படடர்.

பொது

அம்னோ கட்சியின் உதவித் தலைவரான இவர் ஜூலை 2021 முதல் ஆகஸ்டு 2021 வரை 13-ஆவது மலேசிய துணைப் பிரதமராகவும் பணியாற்றினார். பெரிக்காத்தான் நேசனல் எனும் தேசிய கூட்டணியின் நிர்வாகத்தில் பாதுகாப்பு அமைச்சராக மார்ச் 2020 முதல் ஆகஸ்ட் 2021 வரை முன்னாள் பிரதமர் முகிதீன் யாசின் தலமையில் பணியாற்றினார்.  

40 நாட்கள் மட்டுமே பணியாற்றியதன் மூலம் மலேசிய அரசியல் வரலாற்றில் குறுகிய காலம் பணியாற்றிய மலேசிய துணைப் பிரதமர் என்றும் அறியப் படுகிறார். 2004-ஆம் ஆண்டில் இருந்து பெரா தொகுதியின் நாடாளுமன்ற் உறுப்பினராகவும் சேபவை செய்து வருகிறார்..

மலேசியாவின் 9-ஆவது பிரதமர்

19 ஆகத்து 2021 அன்று மலேசியாவின் 9-ஆவது பிரதமராக அம்னோ கட்சித் உதவித் தலைவர் இசுமாயில் சப்ரி யாக்கோப்புக்கு பெரிக்கத்தான் நேசனல் கூட்டணி ஆதரவு நல்கியதை அந்நாட்டு முன்னாள் பிரதமர் முகிதீன் யாசின் கூறினார்..21 ஆகத்து 2021 அன்று  முகிதீன் யாசின்ற்கு  பதிலாக மலேசியாவின் 9வது பிரதமராக மாமனார் சுல்தான் அப்துல்லா அவர்களால் நியமிக்கப்படடர்.

மேற்கோள்கள்

வெளி இணைப்புகள்

மலேசியப் பிரதமர்கள்
மலேசிய அமைச்சர்கள்
மலேசிய அரசியல்வாதிகள்‎
மலேசிய முசுலிம் அரசியல்வாதிகள்
வாழும் நபர்கள்
மலேசியப் பிரதமர் துறை